Schokland

Schokland je bývalý ostrov, ktorý sa nachádzal v zálive Zuiderzee v Holandsku. Ostrov bol severo-južného tvaru o dĺžke 4 km a šírke 100 - 500 m. Zanikol v polovici 20. storočia pri rozvoji tzv. Zuiderzeewerken. Podobný osud stretol i mesto Urk, ktoré bolo spojené s pevninou podobným spôsobom.

Po stáročia bol malý ostrov ohrozovaný početnými povodňami a búrkami. Jeho obyvateľstvo sa živilo rybolovom a kvôli neustálym zmenám výšky hladiny mora boli niekoľkokrát premiestňované pôvodné dediny. Nakoniec však boli životné podmienky natoľko ťažké, že väčšina pôvodných obyvateľov v polovici 19. storočia ostrov opustila; zostalo len niekoľko rodín. K definitívnemu opusteniu ostrova prišlo až počas vysušenia okolitého mora, ktoré viedlo k dramatickému pádu hladiny spodnej vody.

Tesne pred koncom druhej svetovej vojny bol vybudovaný polder známy pod názvom Noordoostpolder (vysušený až v roku 1942). Ostrov tak bol zrazu obklopený zo všetkých strán suchou zemou. Dedina  Middelbuurt na ostrove je dodnes zachovaná; pôvodný ostrov vystupuje nad okolitú krajinu a v súčasnosti patrí do chránenej oblasti.

V roku 1995 bol zapísaný na zoznam svetového dedičstva UNESCO.

 Iné projekty 

 Externé odkazy 
 Oficiálna stránka
 Stránka UNESCO

 Zdroj 

Kategória:Lokality Svetového dedičstva v Holandsku
Kategória:Zaniknuté sídla
Kategória:Archeologické lokality v Holandsku